text: Най-малко 76 полицаи са ранени при протест на антиглобалисти в Хамбург:: Investor.bg
  Още от този автор Ал. Манолев: В област Кюстендил се реализират проекти за над 35 млн. лв.
  Най-малко 76 полицаи са ранени при протест на антиглобалисти в Хамбург
  Днес започва двудневна среща на върха на Г-20
  Най-малко 76 полицаи бяха ранени след сблъсъци с протестиращи в германския град Хамбург, където днес започва двудневната среща на върха на Г-20. Сред демонстрантите също има поне двама пострадали, съобщава БТА.
  От Франс прес уточняват, че става дума за леки наранявания. Петима души са задържани.
  Първоначално демонстрацията, в която участваха повече от 12 хиляди души, започна мирно. По-късно обаче протестиращите запалиха изградените от автомобили и кофи за боклук барикади, започнаха да чупят витрини и повредиха спирки на градския транспорт. След серия провокации и агресивни прояви се наложи полицията да използва водни оръжия срещу антиглобалистите, съобщава кореспондент на Българска национална телевизия (БНТ).
  Владимир Путин: Санкциите са прикритие за протекционизма
  МВФ предупреди Г20 за рискове пред глобалния растеж
  Очаква се повече от 100 хиляди души да се включат в протестите срещу лидерите на 20-те най-развити икономики.
  Обвиненията срещу тях са, че не успяват да се справят с предизвикателствата на новото време, а протестите се провеждат под надслов "Добре дошли в ада". За сигурността в Хамбург се грижат 20 хиляди полицаи.
  Г-20 обединява от 2008 г. водещите промишлено развити страни и нововъзникващи пазарни икономики на планетата, а именно САЩ, Китай, Япония, Германия, Великобритания, Франция, Индия, Бразилия, Италия, Канада, Южна Корея, Русия, Австралия, Мексико, Индонезия, Турция, Саудитска Арабия, Аржентина, Република Южна Африка (РЮА) и ЕС.
  В Хамбург тези страни ще бъдат представени от техните президенти или премиери. ЕС ще бъде представен от председателя на Европейския парламент Доналд Туск и от председателя на Европейската комисия Жан-Клод Юнкер. Саудитският крал Салман няма да присъства заради дипломатическата криза с Катар.
  Сред водещите теми на Г-20 се очертава да бъдат търговията и климата. По тези два въпроса обаче се очаква и да има разногласия между участниците във форума. Американският президент Доналд Тръмп обяви, че изтегля страната си от Парижкото споразумение за климата и е склонен към протекционизъм, с цел да постави Америка на първо място.
  По отношение на климата германският канцлер Ангела Меркел, която е домакин на срещата, иска да се приеме план за действие за прилагането на парижкото споразумение на ниво Г-20.
  След поредното севернокорейското ракетно изпитание се очаква темата Северна Корея също да е сред водещите в Хамбург.
  Извън работните заседания на Г-20 се очаква да има редица двустранни срещи. Най-голям интерес поражда тази между руския президент Владимир Путин и американския му колега Доналд Тръмп, планирана за днес.
  Част от специалната програма за половинките на лидерите на Г-20 ще е посещение на Германския център за компютърни климатични анализи и прогнози. В него се правят изследвания и компютърни симулации, свързани с климата. Чрез организирането на подобна визита за половинките на лидерите на Г-20 Германия иска да изрази своето безпокойство от глобалното затопляне и от използването на изкопаеми горива.
  Още по темата: Европа МВФ Владимир Путин Международен валутен фонд протести Доналд Тръмп Г-20 глобална икономика
  ЕС приобщава Азия във фронта си срещу Тръмп
  Тръмп поиска свиване на разходите на министерствата с 5%, но без Пентагона
  В търсене на доказателства за следващата криза 10
  Глобалният дълг е нараснал до рекордните 182 трлн. долара 21
  "Чрез организирането на подобна визита за половинките на лидерите на Г-20 Германия иска да изрази своето безпокойство от глобалното затопляне и от използването на изкопаеми горива."
  Ала бала...ако имаше изкопаеми горива , немаше да и дрема на Грманията за никого ! Сега изразява безпокойство за самата себе си.